नेपालका खेलकुद सङ्घमध्ये सबैभन्दा सशक्त र धनी संस्था हो एन्फा । यसैगरी, नेपालको सबैभन्दा लोकप्रिय खेल हो फुटबल । त्यसैले यस खेललाई नेपालमा प्रायोजकको कहिल्यै कमी भएन । यसबाहेक फिफाबाट वार्षिक रूपमा आउने लाखौँ डलरले पनि यस संस्थालाई धनी बनाएको छ । एन्फा आर्थिक र भौतिक रूपमा जति सबल छ, अन्य खेलकुद सङ्घ त्यसको छेउछाउमा पनि छैन । त्यसैले यस्तो लोभलाग्दो संस्थालाई हाँक्ने व्यक्ति पनि नेपाली खेलकुदमा सधैँ चर्चामा रहने नै भयो । तत्कालीन अध्यक्ष गणेश थापा यसको ज्वलन्त उदाहरण हो । भलै थापाले यस अवधिमा आफ्नो स्वच्छ छवि बनाउन सक्नुभएन ।
